નવા પશ્ચિમ ઝોનના જોધપુર વોર્ડમાં એસજી હાઇવે પર કર્ણાવતી કલબની સામે આવેલા ખેતલાઆપા ટી સ્ટોલ, જય દ્વારકાધીશ ટી સ્ટોલ સહિતના છ-સાત કાચા મંડપ બાંધીને ધંધો કરનારાઓની સામે ત્રણેક મહિના પહેલાં તંત્ર દંવારા એસજી હાઇવે પર પોતાના અને મુલાકાતીઓના વાહનનું પાર્કિંગ થવાના મામલે નોટિસ ફટકારાઇ હતી. રોડ પરના પાર્કિંગથી લોકોને ટ્રાફિકની અવરજવરમાં અડચણો થવા ઉપરાંત વારંવાર અકસ્માતો પણ સર્જાતા હતા. જેના કારણે એસજી હાઇવેથી ૧પ ફૂટ અંદર વાહનોના પાર્કિંગ કરાવવા આ એકમના ધંધાર્થીઓને તાકીદ કરાઇ હતી. તંત્ર દ્વારા અપાયેલી લેખિત નોટિસ અને અવારનવારની મૌખિક સૂચના બાદ ખેતલાઆપા ટી સ્ટોલના સંચાલકોએ ગત તા.૧૦ જુલાઇ, ર૦૧૭એ મ્યુનિસિપલ કોર્પોરેશનને રોડ પરના પોતાના અને મુલાકાતીઓના વાહનોના ટ્રાફિકને દૂર કરવાની લેખિત બાંહેધરી આપી હતી તેમ છતાં સ્થિતિ યથાવત રહેવા પામતા નવા પશ્ચિમ ઝોનનો એસ્ટેટ વિભાગ હરકતમાં આવ્યો હતો.